O dólar australiano (en anglés Australian dollar u simplament, dollar) ye a moneda oficial d'Australia y os suyos territorios dependients (as islas de Nadal, Cocos u Keeling, Heard y McDonald y Norfolk y os Territorio Antarctico Australiano), asinas como d'os estaus independients d'o Pacifico de Kiribati, Nauru y Tuvalu. En iste zaguer estau tamién se fan servir monedas especificas de Tuvalu (se veiga dólar de Tuvalu); encara que o dólar de Tuvalu no ye, legalment parlando, una unidat monetaria independent. Se fa servir tamién de forma no oficial en Tonga (chunto a o paʻanga), Papua Nueva Guinea (chunto a o kina) y Zimbabwe (chunto a atras muitas monedas).